De neste par årene ble det hørt lite om Humphrey, noe som etter hvert førte til spekulasjoner om hans død. Avisen gjorde en formell forespørsel etter dokumentene rundt ham i 2005, noe som førte til at mer informasjon om de siste årene i Downing Street så dagens lys. I mars 2005 skrev avisen i en artikkel: «Hvor Humphrey er nå - eller om han i det hele tatt fremdeles er blant oss - forblir et mysterium». Hans tilsynshaver i Downing Street hadde på det daværende tidspunkt ikke hørt fra ham på syv år. Den 22. juli 2005 trykket imidlertid avisen et artikkel som sa at «den 17 år gamle musejegeren er fremdeles i lykkelig live, og bor i Sør-London». Ytterligere detaljer kom ikke frem av artikkelen, som forøvrig var en del av en serie om kjendiskjæledyr.